Am Morgä am sibni  hett üs dr Cotopaxi churz Hallo gseit und isch när wieder hinter Wulkä verschwunde. Mir hei üs när entschiedä zur Laguna Quilotoa ds fahre, lutt Reisefüehrer einä vo dä beschtä Usflüg ds Ecauador. Und das nur grad äs paar Kilometer vom Cotopaxi entfehrnt. Ä türkis grüeni Laguna im nä Vulkankrater hett sech vor üsnä Ougä breit gmacht. Ä fantastischä Usblick i Krater abä! Das hett üs wieder mau zu chli Bewegig animiert. Uf 3'700 Meter obä isch die Wanderig de glich rächt asträngend gsi. Wieder zrügg im Outo,  isch grad dr Näbu cho: 5 Grad! Das gitt ä chauti Nacht :-( Da s Wätter i denä Bärgregionä zu derä Jahreszyt uf ä Nami eh Scheisse isch (meischtens Näbu und Rägä, ganz wie ir Schwitz), hei mir ändlech mau Zyt gfunde, ar Anita ihres Spiel ds spiele. Anita, viele Dank no mau aber heis leider nid gschafft. Viellech chömä mir de glich lieber zu dir id Nachhilfe :-)